ජෙනරාල් සරත් ෆොන්සේකාට එරෙහිව ඇති චෝදනා විභාග කිරීමට පත්කොට තිබෙන දෙවැනි යුද්ධාධිකරණය ඊයේ (19) පෙරවරුවේදී නාවික හමුදා මූලස්ථානයේදී රැස්විය.විත්තියේ නීතිඥවරුන් විසින් මෙයට පෙර වාචිකව විරුද්ධත්වය ප්‍රකාශ කර තිබූ අධිකරණයේ සංයුතිය පිළිබඳ කරුණු මෙහිදී ගොනු කරණු ලැබිණි.අද (20) පෙරවරු 9.30 ට නැවත රැස්වන මෙම අධිකරණයේදී පැමිණිල්ල විසින් ඒ පිළිබඳ වැඩිදුරටත් වාචිකව කරුණු දැක්වීමට නියමිතය.යුද හමුදා මිලදී ගැනීම් පටිපාටියට පටහැනිව සිදුකළ මිලදී ගැනීම් සම්බන්ධව ජෙනරාල් සරත් ෆොන්සේකාට එරෙහිව ගොනු කොට ඇති චෝදනා 4 ක් මෙම දෙවන යුද අධිකරණයේදී විභාගයට ගැනේ.